Predmet: Občianska náuka

Trieda: VI. B

Vyučujúca: PhDr. Erika Bačová

*Usmernenie k domácej príprave žiakov*

Milí šiestaci,

prečítajte si dané učivo, ktoré som Vám opäť spracovala, naučte sa ho a prezrite si daný obrázkový materiál.

Vypracujte k danému učivu **pracovný list**, ktorý som Vám pripravila.

Pevne verím, že sa čoskoro stretneme zdraví a v lepšej epidemiologickej situácií.

V prípade akýchkoľvek otázok ma kontaktujte emailom : ([erikabacova@centrum.sk](mailto:erikabacova@centrum.sk)) [](https://www.google.sk/url?sa=i&url=https://www.pinterest.es/pin/481111172677226198/&psig=AOvVaw3Wg2518mPTWkluPyvHgTvZ&ust=1586978035392000&source=images&cd=vfe&ved=0CAIQjRxqFwoTCLD7-PnP6OgCFQAAAAAdAAAAABAO).

**Psychické procesy- pocit, vnem, predstava**

Psychický duševný život človeka, jeho vnútorné prežívanie tvoria:

**Psychické procesy**  **pocit**, **vnem**, **predstava**, **pamäť** a **myslenie.**

**Psychické stavy**  **tréma**, **nadšenie**, **únava.**

Prostredníctvom psychických procesov človek poznáva seba a svet naokolo.

Psychický stav je momentálny stav, ktorý ovplyvňuje našu činnosť **tréma, únava**.

Základom poznania sú:


\***POCITY**

**\*VNEMY**

**\*PREDSTAVY**

**POCIT** je prvotná informácia o skutočnosti, ktorú nám prinášajú naše **zmyslové orgány** (5 zmyslov) človeka.

**zrak**oko.gif **sluch** **čuch** 

**chuť** **hmat**

**VNEM** je **výsledok vnímania**, odraz skutočnosti spracovaný mozgom.

**Vnímanie poznávací proces**. Informácie nielen prijímame cez zmyslové orgány, ale ich aj spracovávame.



Na kvete môžeme vnímať jeho vôňu, farbu, povrch a podobne. 

**PREDSTAVA**  obraz predmetu, veci alebo javu, ktorý človek v danom momente nevníma. Predstava vzniká bez priameho pôsobenia podnetu na základe minulej skúsenosti.

**Psychické procesy- pamäť a myslenie**

Človek má schopnosť pamätať si to, čo pociťoval a vnímal.

Proces pamätania má 3 fázy:

\***zapamätávanie**

**\*pamätanie**

**\*vybavovanie si zapamätaného**

Po pocitoch a vnemoch zostáva v ľudskej psychike trvalá stopa. Tento psychický proces nazývame **pamäť.**

**Pamäť** môžeme chápať ako odraz predošlej skúsenosti vo vedomí človeka.

**Bez pamäti by sme sa nemohli učiť a ani ďalej vyvíjať**. Nič by sme si nepamätali a všetko by sme sa museli učiť odznova. Samotná pamäť nie je iba psychickým procesom, ale aj rozumovou schopnosťou, či výsledkom uchovávania a opätovného vybavovania informácií.

**Bez pamäti by sme nemohli** **poznávať a myslieť.**

Pri učení využívame pamäť:

**\*Mechanická pamäť** – funguje na základe **viacnásobného opakovania textu**

**\*Logická pamäť** – funguje na základe **pochopenia súvislostí**

**MYSLENIE** je **psychický proces**, ktorý je **najvyšším stupňom poznania**. Umožňuje nám vysvetľovať, triediť, rozčleňovať a spájať informácie a hľadať medzi nimi súvislosti.